Document ID: 31985L0391

Šesta Direktiva Komisije
z dne 16. julija 1985
o prilagoditvi Prilog II, III, IV, V in VI Direktive Sveta 76/768/EGS o približevanju zakonodaje držav članic v zvezi s kozmetičnimi izdelki tehničnemu napredku
(85/391/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki [1], kakor je nazadnje spremenjena z Direktivo 84/415/EGS [2], in zlasti člena 8(2) Direktive,
ker je zaradi varovanja javnega zdravja treba prepovedati uporabo nekaterih hidrokinonskih estrov v kozmetičnih izdelkih;
ker se lahko na podlagi najnovejših znanstvenih in tehničnih raziskav in z nekaterimi omejitvami in pogoji dovoli uporaba selenovega disulfida v šamponih proti prhljaju; ker se lahko dokončno dovoli uporaba aluminij cirkonijevih kompleksov v sredstvih proti potenju;
ker lahko nekateri konzervansi oddajajo formaldehid in je zato zanje treba uvesti enake postopke etiketiranja, kakor so predpisani za formaldehid;
ker so ukrepi, predvideni v tej direktivi, v skladu z mnenjem Odbora za prilagajanje tehničnemu napredku direktiv za odpravo tehničnih ovir pri trgovanju s kozmetičnimi izdelki,
SPREJELA NASLEDNJO DIREKTIVO:
Člen 1
Direktiva 76/768/EGS se spremeni, kakor sledi:
1. V Prilogi II:
- pod referenčno številko 167 se "del 1 Priloge IV" zamenja z "del 2 Priloge VII";
- referenčna številka 178 se nadomesti z:
"178. 4-benziloksifenol, 4-metoksifenol in 4-etoksifenol";
- referenčna številka 297 se nadomesti z:
"297. Selen in njegove spojine razen selenovega disulfida po pogojih, določenih v referenčni številki 49 v delu 1 Priloge III";
2. V delu 1 Priloge III se dodajo naslednje referenčne številke:
a | b | c | d | e | f |
49 | Selenov disulfid | Šamponi proti prhljaju | 1 % | | -Vsebuje selenov disulfid-Ne sme priti v stik z očmi ali poškodovati kože |
50 | Aluminij cirkonijev klorid hidroksid kompleksi AlxZr(OH)yCl2 in aluminij cirkonijev klorid hidroksid kompleksi z glicinom | Antiperspiranti (Sredstva proti potenju) | 20 % preračunano na brezvodni aluminij cirkonijev klorid hidroksid 5,4 % preračunano na cirkonij | 1.Razmerje med številom aluminijevih in cirkonijevih atomov mora biti med 2 in 102.Razmerje med številom (Al + Zr) atomov in klorovih atomov mora biti med 0,9 in 2,13.Prepovedano v aerosolnih razpršilcih | Ne uporabljajte na vneti ali poškodovani koži |
3. V delu 1 Priloge IV se izbriše št. 7.
4. V Prilogi V se številka 6 nadomesti s:
"6. Cirkonij in njegove zmesi razen kompleksov z referenčno številko 50 v delu 1 Priloge III in razen cirkonijevih karminskih barvil, soli in pigmentov barvil pod napotilom (5) v delu 2 Priloge III in delu 2 Priloge IV."
5. V Prilogi VI
- se uvodu doda naslednja točka 5:
"5. Vsi končni izdelki, ki vsebujejo formaldehid ali snovi iz te priloge in ki oddajajo formaldehid, morajo biti etiketirani z opozorilom "vsebuje formaldehid", kadar koncentracija formaldehida v končnem izdelku presega 0,05 %."
- se opozorilo "vsebuje formaldehid" v stolpcu (e) izbriše za snov št. 5 v delu 1 in za snovi 39, 44 in 50 v delu 2;
- se najvišje dovoljene koncentracije v stolpcu (c) izbrišejo za snov št. 5 v delu 1 in snovi 39, 44 in 50 v delu 2;
- se najvišje dovoljene koncentracije v stolpcu (c) za snovi 39, 44 in 50 v delu 2 nadomestijo z 1 %, 0,15 % in 0,6 %;
- opomba (2) v delu 1 in opomba (1) v delu 2 se izbrišeta.
Člen 2
Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1986.
O tem takoj obvestijo Komisijo.
Člen 3
Ta direktiva je naslovljena na države članice.
V Bruslju, 16. julija 1985

Labels: 7
1
15
16